pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี แถลงผลการประชุมศูนย์บัญชาการติดตามสถานการณ์ครั้งที่ 18 / 2559
วันจันทร์ที่ 28 พฤศจิกายน 2559
รัฐมนตรีประจําสํานักนายกรัฐมนตรี แถลงผลการประชุมศูนย์บัญชาการติดตามสถานการณ์ครั้งที่ 18 / 2559
วันนี้ (24 พฤศจิกายน 2559) เวลา 17.50 น. นาย สุวพันธ์ุ ตันยุวรรธนะ รัฐมนตรีประจําสํานักนายกรัฐมนตรี ในฐานะเลขาธิการศูนย์บัญชาการติดตามสถานการณ์ ได้แถลงภายหลังการประชุมบัญชาการติดตามสถานการณ์ครั้งที่ 18 / 2559 โดยผลสรุปสาระสําคัญของการประชุมดังนี้
รัฐมนตรีประจําสํานักนายกรัฐมนตรี
แถลงผลการประชุมศูนย์บัญชาการติดตามสถานการณ์ครั้งที่ 18 / 2559
วันนี้ (24 พฤศจิกายน 2559) เวลา 17.50 น. นาย สุวพันธ์ุ ตันยุวรรธนะ รัฐมนตรีประจําสํานักนายกรัฐมนตรี ในฐานะเลขาธิการศูนย์บัญชาการติดตามสถานการณ์ ได้แถลงภายหลังการประชุมบัญชาการติดตามสถานการณ์ครั้งที่ 18 / 2559 โดยผลสรุปสาระสําคัญของการประชุมดังนี้
ที่ประชุมได้รับทราบถึงผลการดําเนินงานที่ผ่านมาว่า เนื่องด้วยพระมหากรุณาธิคุณของพระบรมวงศานุวงศ์ ทรงได้เพิ่มรอบการถวายสักการะพระบรมศพ รอบสุดท้ายเวลา 22:00 น. โดยสํานักพระราชวัง และกรมการขนส่ง จะอํานวยความสะดวกให้กับพี่น้องประชาชนทุกคนอย่างเต็มกําลัง ทั้งนี้ จากการประเมินของ กอร. รส. ประชาชนรอบสุดท้ายจะมีปริมาณที่น้อยกว่ารอบอื่น ๆ ทาง ศตส. จึงขอแนะนําประชาชนที่อยู่ในพื้นที่กรุงเทพฯ และปริมณฑลควรเข้ามาถวายสักการะในช่วงเวลา 14:00 น. เพื่อความสะดวกสะบาย ลดความหนาแน่นของผู้ที่รอคิว และเพื่อพี่น้องประชาชนไม่ต้องรอคอยเป็นเวลานาน
สําหรับการให้บริการทางการแพทย์ การอุปโภคบริโภค การรักษาความปลอดภัย และการอํานวยความสะดวกด้านการจราจร ยังคงใช้ระบบเดิมอย่างเช่นที่ผ่านมา แต่ในวันเสาร์ - วันอาทิตย์นี้ รัฐบาลจะปิดการจราจรชั้นในของกรุงเทพมหานคร เนื่องจากจะมีการจัดกิจกรรมต่าง ๆ ในบริเวณรอบพื้นที่กรุงเทพมหานคร ซึ่งอาจเป็นผลกระทบต่อการจราจรได้ อย่างไรก็ตาม สํานักพระราชวังได้ประกาศการงดเข้าถวายสักการะพระบรมศพภายในพระบรมมหาราชวัง ในวันที่ 1-2 ธันวาคมนี้ เพื่อจัดกิจกรรมทําความสะอาดพื้นที่บริเวณสนามหลวง จึงอยากเชิญชวนประชาชนทุกคนร่วมกันทําความดีเพื่อถวาย เป็นพระราชกุศลแด่พระบาทสมเด็จพระพระปรมินทรมหาภูมิพลอดุลยเดช โดยจะเปิดให้เข้าถวายสักการะฯ ในวันที่ 3 ธันวาคมตามปกติ
สําหรับ การให้บริการจองคิวทางระบบออนไลน์นั้น กระทรวงดิจิตอลเศรษฐกิจและสังคม ร่วมกับสํานักงานรัฐบาลอิเล็กทรอนิกส์ ได้พิจารณาจะเปิดให้บริการจองคิวระบบออนไลน์ สําหรับผู้ที่ต้องการเข้าถวายสักการะพระบรมศพภายหลังครบ 100 วัน ของพระราชพิธี โดยเน้นถึงความเหมาะสมและปริมาณของประชาชน ที่ต้องการเข้าถวายสักการะ ที่สําคัญ รัฐบาลต้องการให้ประชาชนใช้งานระบบออนไลน์ได้อย่างเสมอภาคและเท่าเทียมกันทุกคน
รัฐบาลไทย-ข่าวทำเนียบรัฐบาล-นายภูเวียง ประคำมินทร์ รองปลัดกระทรวงดิจิทัลฯ เป็นประธานในพิธีเปิดการศึกษาอบรม และบรรยายพิเศษ หลักสูตร “นักบริหารการพัฒนาในยุคดิจิทัล” (Development Administrator in Digital Era-DAD
วันอังคารที่ 21 มกราคม 2563
นายภูเวียง ประคํามินทร์ รองปลัดกระทรวงดิจิทัลฯ เป็นประธานในพิธีเปิดการศึกษาอบรม และบรรยายพิเศษ หลักสูตร “นักบริหารการพัฒนาในยุคดิจิทัล” (Development Administrator in Digital Era-DAD
นายภูเวียง ประคํามินทร์ รองปลัดกระทรวงดิจิทัลฯ เป็นประธานในพิธีเปิดการศึกษาอบรม และบรรยายพิเศษ หลักสูตร “นักบริหารการพัฒนาในยุคดิจิทัล” (Development Administrator in Digital Era-DAD) รุ่นที่ 4
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในพิธีเปิดการศึกษาอบรม และบรรยายพิเศษหลักสูตร “นักบริหารการพัฒนาในยุคดิจิทัล”(Development Administrator in Digital Era-DAD) รุ่นที่ 4 คณะรัฐประศาสนศาสตร์ สถาบันบัณฑิตพัฒนบริหารศาสตร์ โดยมี รองศาสตราจารย์ ดร.บุญอนันต์ พินัยทรัพย์ คณบดีคณะรัฐประศาสนศาสตร์ นิด้า รองศาสตราจารย์ ดร. ไพโรจน์ ภัทรนรากุล อดีตคณบดีคณะรัฐประศาสนศาสตร์ นิด้า และทีปรึกษาหลักสูตร ผู้ช่วยศาสตราจารย์ ดร.ณัฐกริช เปาอินทร์ ผู้อํานวยการหลักสูตรรัฐประศาสนศาสตรมหาบัณฑิต ภาคพิเศษ จังหวัดพิษณุโลก ที่ปรึกษาหลักสูตร และผู้ช่วยศาสตราจารย์ ดร. ดนุวัศ สาคริก รองคณบดีฝ่ายวิชาการและผู้อํานวยการหลักสูตร กล่าวต้อนรับและแนะนําหลักสูตรฯ ณ ห้องประชุม ดร.สมศักดิ์-คุณหญิงปัทมา ลีสวัสดิ์ตระกูล ชั้น 2 อาคารสยามบรมราชกุมารี กรุงเทพฯ เมื่อวันที่ 16 มกราคม 2563
การจัดการศึกษาในครั้งนี้ เพื่อพัฒนาศักยภาพด้านการบริหารการพัฒนาในยุคดิจิทัลให้แก่ผู้บริหารองค์กร ทั้งส่วนภาครัฐและภาคเอกชน ภายในงานเป็นการเรียนรู้จากกิจกรรมที่เน้นการลงมือปฎิบัติจริงสามารถนําไปใช้ปรับเปลี่ยนองค์กรได้อย่างเหมาะสมและมีประสิทธิภาพ โดยกําหนดให้มีขึ้นระหว่างวันที่ 16 มกราคม – 2 พฤษภาคม 2563 เฉพาะวันเสาร์ เวลา 13.00 -17.30 น. โดยมีผู้เข้ารับการศึกษา จํานวน 120 คน ประกอบด้วย ผู้บริหารที่มีศักยภาพสูงทุกวงการที่มีบทบาทสําคัญต่อการพัฒนาประเทศในอนาคต
******************
รัฐบาลไทย-ข่าวทำเนียบรัฐบาล-รมช.เกษตรฯ นำทีมคณะกรรมาธิการฯ ลงพื้นที่จังหวัดน่าน รับฟังปัญหา พร้อมมอบแนวทางการแก้ไขปัญหาในเบื้องต้นเกี่ยวกับที่ดินทำกินและพื้นที่ทำการเกษตร
วันอาทิตย์ที่ 16 สิงหาคม 2563
รมช.เกษตรฯ นําทีมคณะกรรมาธิการฯ ลงพื้นที่จังหวัดน่าน รับฟังปัญหา พร้อมมอบแนวทางการแก้ไขปัญหาในเบื้องต้นเกี่ยวกับที่ดินทํากินและพื้นที่ทําการเกษตร
วันที่16 สิงหาคม 2563 นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ในฐานะประธานคณะกรรมาธิการวิสามัญพิจารณาศึกษาปัญหาที่ดินและการออกเอกสารสิทธิในที่ดิน สภาผู้แทนราษฎร       พร้อมด้วยคณะกรรมาธิการฯ เดินทางลงพื้นที่จังหวัดน่าน เพื่อพบปะพ
รัฐมนตรีช่วยว่าการกระทรวงเกษตรและสหกรณ์ กล่าวว่า จากการรับฟังปัญหาของพี่น้องเกษตรกรและราษฎรในหลายอําเภอของจังหวัดน่าน พบว่ายังประสบปัญหาเกี่ยวกับการขาดเอกสารสิทธิในที่ดินทํากิน บางพื้นที่     มีการทําการเกษตรและอยู่อาศัยก่อนมีนโยบายทวงคืนผืนป่าบางพื้นที่รุกล้ําแนวเขตพื้นที่ป่าสงวนและอุทยานแห่งชาติ ปัญหาการทําไร่เลื่อนลอย และขาดแหล่งเงินทุนสําหรับทําการเกษตร ซึ่งได้ประสานธนาคารเพื่อการเกษตร     และสหกรณ์การเกษตร (ธ.ก.ส.) ให้มาช่วยดูแลภายใต้นโยบายโครงการสินเชื่อเพื่อฟื้นฟูเกษตรกร ในการสร้างงานสร้างอาชีพของรัฐบาล รวมถึงประสานหน่วยงานที่เกี่ยวข้องในจังหวัดให้เร่งแก้ไขปัญหา เพื่อบรรเทาความเดือดร้อน    ในเบื้องต้น
''วันนี้ได้มารับฟังปัญหาเรื่องเอกสารสิทธิของพี่น้องประชาชน ทําให้เข้าใจปัญหาในพื้นที่มากขึ้น โดยในจังหวัดน่านมีพื้นที่จํานวนมากที่ยังไม่มีเอกสารสิทธิ ทางคณะกรรมาธิการฯได้รับทราบข้อมูลทั้งหมดแล้วและจะเร่งรวบรวมปัญหาและหาแนวทางแก้ไขต่อไป ทั้งนี้ พลเอกประยุทธ์ จันทร์โอชา นายกรัฐมนตรี ได้เน้นย้ําว่าเมื่อแก้ปัญหาเรื่องที่ดินทํากินแล้ว ยังต้องส่งเสริมให้พี่น้องเกษตรกรมีอาชีพ โดยได้นําโครงการสินเชื่อ ปล่อยกู้ 50,000 ล้านบาท ของรัฐบาล มาให้กับเกษตรกร เพื่อเป็นแหล่งเงินทุนในการประกอบอาชีพการเกษตร'' นายประภัตร กล่าว
ในโอกาสนี้ ทางด้านสหพันธ์เกษตรกรภาคเหนือ (เขตงานน่าน) และตัวแทนภาคประชาชนยังได้ยืนหนังสือ เกี่ยวกับข้อเสนอและปัญหาในที่ดินทํากินต่อตัวแทนคณะกรรมาธิการฯ และส่วนราชการของจังหวัดน่านอีกด้วย
จังหวัดน่านมีพื้นที่ทั้งสิ้นประมาณ 7,581,035.02 ไร่ หรือ12,163.04 ตารางกิโลเมตร ซึ่งสภาพพื้นที่โดยทั่วไปของจังหวัดส่วนใหญ่เป็นภูเขาถึงร้อยละ 87.2 ของพื้นที่ทั้งหมด มีที่ราบเพียงร้อยละ 12.8 ของพื้นที่ทั้งหมด โดยจังหวัดน่านประกอบด้วย 15 อําเภอ 99 ตําบล 924 หมู่บ้าน/ชุมชน 112,935 ครัวเรือน ประชากรทั้งหมด (จปฐ.62) 338,558 คน
รัฐบาลไทย-ข่าวทำเนียบรัฐบาล-ผู้ประกันตน เฮ! ครม.เห็นชอบลดเงินสมทบ ม.39  ชดเชยว่างงานเหตุสุดวิสัยไม่ต่ำกว่ารายละ 5,000 บาทต่อเดือน เป็นเวลา 3 เดือน
วันพุธที่ 1 เมษายน 2563
ผู้ประกันตน เฮ! ครม.เห็นชอบลดเงินสมทบ ม.39  ชดเชยว่างงานเหตุสุดวิสัยไม่ต่ํากว่ารายละ 5,000 บาทต่อเดือน เป็นเวลา 3 เดือน
รัฐมนตรีว่าการกระทรวงแรงงาน เผย มติ ครม. เห็นชอบให้ทบทวนมติเกี่ยวกับประกันสังคม โดยลดอัตราเงินสมทบที่จัดเก็บสําหรับผู้ประกันตนที่ส่งเงินสมทบเอง โดยไม่มีนายจ้าง ม. 39 จากเดือนละ 221 บาท เหลือเดือนละ 86 บาท และเพิ่มอัตราและปรับระยะเวลาให้ผู้ประกันต
รัฐมนตรีว่าการกระทรวงแรงงาน เผย มติ ครม. เห็นชอบให้ทบทวนมติเกี่ยวกับประกันสังคม โดยลดอัตราเงินสมทบที่จัดเก็บสําหรับผู้ประกันตนที่ส่งเงินสมทบเอง โดยไม่มีนายจ้าง ม. 39 เหลือเดือนละ 86 บาท และเพิ่มอัตราและปรับระยะเวลาให้ผู้ประกันตน ม.33 ที่ว่างงานอันเนื่องมาจากเหตุสุดวิสัย ได้รับสิทธิประโยชน์ในอัตราไม่น้อยกว่า 5,000 บาทต่อเดือน เป็นเวลา 3 เดือน
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยว่า ที่ประชุมคณะรัฐมนตรี (ครม.) ในวันนี้ ( 31 มี.ค.63) มีมติเห็นชอบตามที่กระทรวงแรงงานเสนอ เรื่อง ขอทบทวนมติเกี่ยวกับประกันสังคม โดยมีรายละเอียดว่า เพื่อบรรเทาภาระผู้ประกันตน ในการนําส่งเงินสมทบ จึงขอทบทวนขอลดอัตราเงินสมทบ
ที่จัดเก็บสําหรับผู้ประกันตนที่ส่งเงินสมทบเอง โดยไม่มีนายจ้าง ตามมาตรา 39 เดิมทีจ่าย 432 บาท และมติ ครม.เมื่อวันที่ 24 มีนาคม 2563 ปรับลดเหลือ 221 บาท ในวันนี้ (31 มี.ค.63) ปรับลดอีกเหลือเดือนละ 86 บาท ทั้งนี้ผู้ประกันตนที่ได้จ่ายเงินสมทบจํานวน 432 บาทไปแล้ว ทางสํานักงานประกันสังคมจะคืนให้ในภายหลัง
ม.ร.ว.จัตุมงคลฯ ยังกล่าวต่อว่า ที่ประชุม ครม. ยังเห็นชอบให้เพิ่มอัตราและปรับระยะเวลาการได้รับประโยชน์ทดแทนในกรณีว่างงานของผู้ประกันตนมาตรา 33 จาก 50 % ของค่าจ้างที่นําส่งประกันสังคมเป็น
62 % ของค่าจ้างที่นําส่งประกันสังคม ระยะเวลา 90 วัน เนื่องจากมีผู้ประกันตน มาตรา 33 ที่ว่างงานอันเนื่องมาจากเหตุสุดวิสัยบางรายได้รับเงินชดเชยในอัตราที่น้อยกว่า 5,000 บาทต่อเดือน เพื่อให้ผู้ประกันตนได้รับสิทธิประโยชน์ในอัตราไม่น้อยกว่า 5,000 บาท ต่อเดือน เป็นระยะเวลา 3 เดือน โดยมีผลตั้งแต่ 1 มีนาคม 2563
ทั้งนี้ ผู้ประกันตนสามารถสอบถามรายละเอียดเพิ่มเติมได้ที่สายด่วนกระทรวงแรงงาน 1506 กด 1 สํานักงานประกันสังคม ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรีชื่นชมความร่วมมือจากประชาชนปฎิบัติตามมาตรการป้องกันโควิด-19 สั่งเจ้าหน้าที่ดูแลให้ความช่วยเหลือบรรเทาความเดือดร้อนอย่างเร่งด่วน
วันพุธที่ 29 เมษายน 2563
นายกรัฐมนตรีชื่นชมความร่วมมือจากประชาชนปฎิบัติตามมาตรการป้องกันโควิด-19 สั่งเจ้าหน้าที่ดูแลให้ความช่วยเหลือบรรเทาความเดือดร้อนอย่างเร่งด่วน
นายกรัฐมนตรีชื่นชมความร่วมมือจากประชาชนปฎิบัติตามมาตรการป้องกันโควิด-19 สั่งเจ้าหน้าที่ดูแลให้ความช่วยเหลือบรรเทาความเดือดร้อนอย่างเร่งด่วน
วันนี้ (29 เม.ย. 63) ศาตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมชื่นชมความร่วมมือจากประชาชนทุกภาคส่วนที่ตระหนักและให้ความร่วมมือปฎิบัติตามมาตรการป้องกันการแพร่ระบาดเชื้อไวรัสโควิด-19 พร้อมขอบคุณและให้กําลังใจการปฏิบัติงานของเจ้าหน้าที่ที่ปฏิบัติงานด้วยความเสียลสะ อย่างเข็มแข็ง ทําให้จํานวนผู้ติดเชื้อรายใหม่ลดลงต่ํากว่าสิบมาต่อเนื่องเป็นเวลา 3 วัน นับตั้งแต่วันที่ 27 เมษายน ถือเป็นผลงานร่วมกันของทุกคน แต่อย่างไรก็ตาม แม้สถานการณ์ฯ จะดีขึ้นตามลําดับ แต่ขอให้ประชาชนยังคงให้ความร่วมมือปฎิบัติตามมาตรการป้องกันฯ อย่างเคร่งครัด และให้ตระหนักเตือนตัวเองอยู่เสมอ
สําหรับประชาชนที่ได้รับผลกระทบ และอยู่ในภาวะความเครียด นายกรัฐมนตรีเข้าใจถึงความเดือดร้อน ขอให้คนในครอบครัวช่วยกันสอดส่องดูแล พร้อมสั่งการเจ้าหน้าที่ของรัฐในแต่ละพื้นที่ดูแลและให้ความช่วยเหลืออย่างเร่งด่วน รวมถึงให้คําแนะนํากลุ่มประชาชนเหล่านี้อย่างใกล้ชิด เพื่อเร่งบรรเทาความเดือดร้อน ช่วยกันหาทางออก ยืนยันรัฐบาลจะดูแลอย่างเต็มที่ ไม่ทอดทิ้งใคร ขอให้มั่นใจว่าเราจะผ่านเหตุการณ์ในครั้งนี้ไปด้วยกัน
.............
รัฐบาลไทย-ข่าวทำเนียบรัฐบาล-การสัมมนาเชิงปฏิบัติการ “การประเมินความเสี่ยงต่อการทุจริตประพฤติมิชอบในส่วนราชการ”
วันพุธที่ 31 ตุลาคม 2561
การสัมมนาเชิงปฏิบัติการ “การประเมินความเสี่ยงต่อการทุจริตประพฤติมิชอบในส่วนราชการ”
นางสาวนิสากร จึงเจริญธรรม รองปลัดกระทรวงอุตสาหกรรม  เป็นประธานเปิดการสัมมนาเชิงปฏิบัติการ “การประเมินความเสี่ยงต่อการทุจริตประพฤติมิชอบในส่วนราชการ”  ณ  โรงแรมเซ็นจูรี่พาร์ค กรุงเทพฯ
วันนี้ (31 ตุลาคม 2561) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การประเมินความเสี่ยงต่อการทุจริตประพฤติมิชอบในส่วนราชการ” เพื่อจัดทําแผนบริหารความเสี่ยงต่อการทุจริตประพฤติมิชอบในส่วนราชการ โดยมี นางฉวีวรรณ นิลวงศ์ ผู้อํานวยการกองยุธศาสตร์และแผนงาน สํานักงาน ป.ป.ท. ร่วมบรรยาย โดยมีข้าราชการและพนักงานกระทรวงอุตสาหกรรมที่เข้าร่วมการสัมมนา ณ โรงแรมเซ็นจูรี่พาร์ค กรุงเทพฯ
รัฐบาลไทย-ข่าวทำเนียบรัฐบาล-อนุทิน ลงนามรับรองหมอพื้นบ้านตามระเบียบกระทรวงฉบับใหม่
วันอังคารที่ 6 สิงหาคม 2562
อนุทิน ลงนามรับรองหมอพื้นบ้านตามระเบียบกระทรวงฉบับใหม่
รองนายกรัฐมนตรีและรัฐมนตรีว่าการกระทรวงสาธารณสุข ลงนามรับรองหมอพื้นบ้านตามระเบียบกระทรวงสาธารณสุขว่าด้วยการรับรองหมอพื้นบ้าน พ.ศ. 2562 ฉบับแก้ไขเพิ่มเติม
รองนายกรัฐมนตรีและรัฐมนตรีว่าการกระทรวงสาธารณสุข ลงนามรับรองหมอพื้นบ้านตามระเบียบกระทรวงสาธารณสุขว่าด้วยการรับรองหมอพื้นบ้าน พ.ศ. 2562 ฉบับแก้ไขเพิ่มเติม
วันนี้ (6 สิงหาคม 2562) ที่กระทรวงสาธารณสุข นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข ให้สัมภาษณ์ภายหลังการลงนามรับรองหมอพื้นบ้าน ตามระเบียบกระทรวงสาธารณสุขว่าด้วยการรับรองหมอพื้นบ้าน พ.ศ. 2562 ว่า ตามที่กระทรวงสาธารณสุขได้มีการออกระเบียบกระทรวงสาธารณสุขว่าด้วยการรับรองหมอพื้นบ้านแก้ไขเพิ่มเติมฉบับ 2 ให้หมอพื้นบ้านที่ได้รับรองตามระเบียบกรมการแพทย์แผนไทยและการแพทย์ทางเลือกว่าด้วยการออกหนังสือรับรองหมอพื้นบ้าน พ.ศ.2554 และฉบับแก้ไขเพิ่มเติม (ฉบับที่ 2) พ.ศ.2555 จํานวน 3,986 คน เป็นหมอพื้นบ้านตามระเบียบกระทรวงสาธารณสุข จนกว่าหนังสือรับรองฉบับเดิมจะหมดอายุ ซึ่งมีอายุหนังสือรับรอง 4 ปี โดยให้กรมการแพทย์แผนไทยและแพทย์ทางเลือกเป็นผู้ตรวจสอบคุณสมบัติและลักษณะต้องห้าม สําหรับหมอพื้นบ้านที่ขึ้นทะเบียนใหม่ให้ปฏิบัติตามหลักการตามระเบียบกระทรวงฉบับใหม่
“ขอบคุณหมอพื้นบ้านทุกท่านที่ช่วยเหลือ สนับสนุนภารกิจของกระทรวงสาธารณสุขมาโดยตลอด ใช้องค์ความรู้ ประสบการณ์ที่ถ่ายทอดมาแต่โบราณ ช่วยประชาชนให้พ้นจากความเจ็บป่วย มีสุขภาพดีขึ้น” นายอนุทินกล่าว
ทั้งนี้ ปัจจุบันมีหมอพื้นบ้านที่ได้จดแจ้ง จํานวน 60,343 คน (ข้อมูล ณ วันที่ 31 มีนาคม 2562) ซึ่งอยู่ระหว่างการส่งให้คณะกรรมการหมู่บ้านหรือองค์กรปกครองส่วนท้องถิ่นพิจารณาและขึ้นทะเบียนภายในจังหวัด โดยเป็นผู้มีความรู้ความสามารถในการดูแลสุขภาพของประชาชนในท้องถิ่น และเสริมสร้างการเข้าถึงบริการด้านการแพทย์และการสาธารณสุขแบบพึ่งตนเองได้อย่างสะดวกและชัดเจน และสามารถถ่ายทอดความรู้ไปยังคนรุ่นหลังให้ความร่วมมือ สนับสนุนการศึกษา วิจัยและพัฒนา ภูมิปัญญาการแพทย์แผนไทยและการแพทย์พื้นบ้านไทย เข้าสู่ระบบบริการสาธารณสุขของรัฐในระดับพื้นที่ตามความจําเป็นและเหมาะสม ภายใต้กลไกระเบียบกระทรวงสาธารณสุขว่าด้วยการรับรองหมอพื้นบ้าน พ.ศ.2562 ซึ่งได้กําหนดนโยบายให้หมอพื้นบ้านดังกล่าว เป็นบุคคลที่มีศักยภาพในการเสริมสร้างและพัฒนาคุณภาพชีวิตของประชาชนในท้องถิ่นได้
**************************** 6 สิงหาคม 2562
รัฐบาลไทย-ข่าวทำเนียบรัฐบาล-ศธ.หารือกับออสเตรีย ยกระดับอาชีวศึกษาของไทย
วันพุธที่ 21 มีนาคม 2561
ศธ.หารือกับออสเตรีย ยกระดับอาชีวศึกษาของไทย
รมว.ศึกษาธิการ หารือกับเอกอัครราชทูตออสเตรีย เพื่อยกระดับอาชีวศึกษาของไทย โดยเฉพาะความร่วมมือกับวิทยาลัยเทคนิคสัตหีบ ที่จะเปิดสอนเพิ่มด้านพลังงานหมุนเวียน เครื่องกล และพลังงานไฟฟ้าจากธรรมชาติ
รมว.ศึกษาธิการ หารือกับเอกอัครราชทูตออสเตรีย เพื่อยกระดับอาชีวศึกษาของไทยโดยเฉพาะความร่วมมือกับวิทยาลัยเทคนิคสัตหีบ ที่จะเปิดสอนเพิ่มด้านพลังงานหมุนเวียน เครื่องกล และพลังงานไฟฟ้าจากธรรมชาติพร้อมเชิญชวนสถาบันการศึกษาที่มีศักยภาพสูงของออสเตรีย มาร่วมจัดการศึกษากับสถาบันอาชีวศึกษาของไทยในพื้นที่ EEC โดยใช้หลักสูตรของออสเตรีย จบแล้วได้รับวุฒิการศึกษาตามมาตรฐานของออสเตรีย
เมื่อวันจันทร์ที่ 19 มีนาคม 2561ณอาคารราชวัลลภ,นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนางวัฒนาพร ระงับทุกข์ รองปลัดกระทรวงศึกษาธิการ, น.ส.นงศิลินี โมสิกะ ผู้อํานวยการสํานักความสัมพันธ์ต่างประเทศ สํานักงานปลัดกระทรวงศึกษาธิการ และนางเจิดฤดี ชินเวโรจน์ ผู้อํานวยการสํานักมาตรฐานการอาชีวศึกษาและวิชาชีพ สํานักงานคณะกรรมการการอาชีวศึกษา ให้การต้อนรับและหารือความร่วมมือด้านการศึกษากับนางอีวา แฮเกอร์ เอกอัครราชทูตสาธารณรัฐออสเตรียประจําประเทศไทย
นพ.ธีระเกียรติ เจริญเศรษฐศิลป์รมว.ศึกษาธิการกล่าวว่า ที่ผ่านมา ไทย-ออสเตรียมีความร่วมมือด้านการศึกษาร่วมกันอย่างยาวนาน โดยเฉพาะความร่วมมือด้านอาชีวศึกษาเริ่มตั้งแต่ปี 2512 ที่ได้มีการก่อตั้งวิทยาลัยเทคนิคสัตหีบ (Thai-Austrian Technical School) จังหวัดชลบุรีและในปัจจุบัน กระทรวงศึกษาธิการ (ศธ.) ได้มีแนวทางที่จะยกระดับความร่วมมือด้านการศึกษากับนานาประเทศ เพื่อพัฒนาประเทศตามนโยบายThailand4.0 และผลิตกําลังคนตามความต้องการของภาคอุตสาหกรรม
ประกอบกับคณะรักษาความสงบแห่งชาติ(คสช.) ได้มีคําสั่งเกี่ยวกับการส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศจึงเชิญชวนสถาบันการศึกษาที่มีศักยภาพสูงของออสเตรีย มาร่วมจัดการศึกษากับสถาบันอาชีวศึกษาของไทย ในเขตพื้นที่ระเบียงเศรษฐกิจพิเศษภาคตะวันออก (Eastern Economic Corridor : EEC) โดยใช้หลักสูตรของออสเตรียและได้รับวุฒิการศึกษาตามมาตรฐานของออสเตรีย ซึ่งขณะนี้ไทยกําลังจะร่วมดําเนินการในลักษณะเช่นนี้กับอีกหลายประเทศ อาทิ จีน ไต้หวัน อังกฤษ (บริษัท Pearson) เป็นต้น
นางอีวา แฮเกอร์ เอกอัครราชทูตสาธารณรัฐออสเตรียกล่าวว่า ออสเตรียมีความยินดีที่จะสานต่อความร่วมมือด้านการศึกษาระหว่างไทย-ออสเตรียอย่างต่อเนื่อง ไม่ว่าจะเป็นการติดตามผลการดําเนินงานของวิทยาลัยเทคนิคสัตหีบ, การจัดทําร่างบันทึกความเข้าใจในกรอบความร่วมมือด้านการศึกษาไทย-ออสเตรีย, การขยายความร่วมมือระดับอุดมศึกษา เป็นต้น
โดยในส่วนของการร่วมจัดการเรียนการสอนอาชีวศึกษากับประเทศไทย ทราบว่าขณะนี้บริษัท Gussing Renewable Energy (Thailand) Co., Ltd. ซึ่งดําเนินงานด้านพลังงานทดแทน มีข้อเสนอที่จะร่วมมือกับวิทยาลัยเทคนิคสัตหีบ ด้านการใช้เป็นพลังงานหมุนเวียน เครื่องกล และพลังงานไฟฟ้าจากธรรมชาติ เป็นต้น
Written byอรพรรณ ฤทธิ์มั่น
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นายกรัฐมนตรีเผย ในหลวงทรงห่วงใยประชาชนถูกน้ำท่วม ทั้งทรงแนะแนวทางแก้ปัญหาเป็นระบบ
วันพฤหัสบดีที่ 19 กันยายน 2562
นายกรัฐมนตรีเผย ในหลวงทรงห่วงใยประชาชนถูกน้ําท่วม ทั้งทรงแนะแนวทางแก้ปัญหาเป็นระบบ
นายกรัฐมนตรีเผย ในหลวงทรงห่วงใยประชาชนถูกน้ําท่วม ทั้งทรงแนะแนวทางแก้ปัญหาเป็นระบบ
วันนี้ (19 กันยายน 2562) เวลา 11.40 น. ณ ท่าอากาศยานทหาร 2 กองบิน 6 ดอนเมือง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า วันนี้ได้ปรับแผนการทํางานในการตรวจเยี่ยมประชาชนที่ได้รับความเดือดร้อนจากน้ําท่วม ซึ่งจริง ๆ นายกฯ มีงานทุกวันอยู่แล้ว คําว่างานไม่ได้หมายถึงไปจ๊อบนั้นจ๊อบนี้ แต่เป็นงานเอกสารต่าง ๆ ของทุกกระทรวงที่จะต้องลงนามและอ่านเอกสารทั้งวัน ในการประชุมปลัดกระทรวง ซึ่งมีผู้เกษียณอายุราชการ ได้อวยพรมอบของที่ระลึกให้เขาภูมิใจที่เป็นข้าราชการที่ดีของแผ่นดิน จากนั้นได้มอบหมายนายวิษณุ เครืองาม รองนายกรัฐมนตรีประชุมต่อ และที่สําคัญตนต้องเดินทางไปต่างประเทศ 21-27 ก.ย.นี้ แม้ช่วงนั้นจะไม่อยู่ในประเทศไทย แต่ได้มอบหมายงานต่าง ๆ ไว้หมดแล้วในที่ประชุม ครม. ซึ่งก็เป็นห่วงเรื่องน้ําท่วม เดี๋ยวกลายเป็นว่านายกฯ จะหายไปไหนอีกนั้นไม่ใช่ ทุกอย่างจะเดินหน้าต่อไป และสิ่งสําคัญที่สุดอีกคือ พระบาทสมเด็จพระเจ้าอยู่หัว ทรงพระราชทานพระราโชบายในการแก้ปัญหาน้ําท่วมมาให้กับรัฐบาลด้วย นับเป็นพระมหากรุณาธิคุณอย่างหาที่สุดมิได้ ซึ่งเราได้เริ่มดําเนินการตามแผนมาทั้งหมด และได้กราบบังคมทูลให้พระองค์ทรงทราบแล้ว พระองค์ทรงห่วงใย และให้กําลังใจกับเจ้าหน้าที่โดยเฉพาะจิตอาสาที่ช่วยพี่น้องประชาชน
นายกรัฐมนตรีกล่าวว่า ในส่วนของงบประมาณไม่ต้องเป็นห่วง รัฐบาลพยายามเร่งให้เร็วเต็มที่ ซึ่งการใช้จ่ายเงินจะไปหนักช่วงการเยียวยา และทําอย่างไรจะเยียวยาให้เร็วที่สุด ทั้งไร่นา และบ้านเรือน ซึ่งมีงบประมาณอยู่ รวมไปถึงการช่วยเหลือจาก ธกส. ด้วย ดังนั้นสิ่งที่จะทําให้รัฐบาลจ่ายเงินเยียวยาได้เร็วจะต้องมีข้อมูลตรวจสอบความถูกต้องความเสียหาย ซึ่งต้องมาจากระดับล่าง ส่วนหนึ่งเราใช้ GISTDA ตรวจสอบแล้วเป็นภาพถ่ายทางอากาศ แต่เราต้องเดินสํารวจด้วย โดยองค์กรปกครองส่วนท้องถิ่น กํานัน ผู้ใหญ่บ้าน ผู้ว่าฯ นายอําเภอต้องมีส่วนดําเนินการตรงนี้ ถ้าจะให้รัฐบาลจ่ายเงินเร็วข้อมูลเหล่านี้ต้องเร็วและเรียบร้อย เพราะนี่คือการใช้จ่ายเงินงบประมาณแผนดิน และการเยียวยาก็จะต้องทําอย่างยั่งยืน โดยขั้นต้นเป็นการเยียวยาเพื่อให้เขามีเงินใช้จ่ายในช่วงนี้ จากนั้นจะเป็นการเยียวยาการลงทุนเพาะปลูกฤดูกาลใหม่ ต้องมีเมล็ดพันธุ์พืช ต้นทุนการผลิต โดยได้เรียกกระทรวงการคลัง สํานักงบประมาณ บูรณาการงบประมาณที่มาจากหลายกระทรวงให้ออกไปอย่างยั่งยืน ทั้งหมดอยู่ในแผน
“วันนี้ทุกคนต้องมีกําลังใจร่วมกันในพระมหากรุณาธิคุณที่ได้ทรงพระกรุณาโปรดเกล้าโปรดกระหม่อมลงมา พระองค์ทรงพระราชทานมาอย่างต่อเนื่อง ทุกอย่างทุกเรื่อง พระองค์ทรงให้กําลังใจรัฐบาล เสนอแนวทางในการปฏิบัติซึ่งเราก็รับใส่เกล้าฯ นํามาสู่ในการปฏิบัติ พระองค์ทรงห่วงใย และให้เราทํางานอย่างมีแบบแผน เหมือนที่ทหารทํา” นายกรัฐมนตรีกล่าว
นายกรัฐมนตรีกล่าวว่า ขั้นตอนที่ยากที่สุดคือขั้นตอนระหว่างเกิดภัย ประชาชนไม่มีความสุข เกิดความเครียด รัฐบาลก็ยิ่งเครียด เพราะคิดว่าจะทําอย่างไรจะแก้ปัญหาไปให้ได้พร้อม ๆ กัน ดังนั้น จึงคาดหวังจากสื่อฯ ช่วยกัน อะไรที่เป็นเรื่องไม่ได้สาระไม่จําเป็น ก็อย่าไปขุดคุ้ยให้มากมายเพราะเป็นการทําให้สังคมไม่สงบ แทนที่รัฐบาลจะใช้เวลาแก้ปัญหา ใช้สมองสติปัญญาในการแก้ปัญหา กลับต้องไปแก้ตรงอื่นอีก ขอให้ลดราวาศอกกันไปบ้าง ขอให้ย้อนกลับดูว่าสิ่งที่พูดกันมาทําความเสียหายอะไรบ้างในอดีต อย่าลืมอดีต
รัฐบาลไทย-ข่าวทำเนียบรัฐบาล-สธ.เชิดชูเกียรติและมอบรางวัลอสม. ดีเด่น 826 คน เนื่องในวัน อสม.แห่งชาติ ปี 2560
วันจันทร์ที่ 20 มีนาคม 2560
สธ.เชิดชูเกียรติและมอบรางวัลอสม. ดีเด่น 826 คน เนื่องในวัน อสม.แห่งชาติ ปี 2560
กระทรวงสาธารณสุข เชิดชูเกียรติ และมอบรางวัล อสม.ดีเด่น  อสม.ทีมสุขภาพดีเด่นระดับจังหวัด/ระดับชาติ และองค์กร อสม.สร้างสุขภาพดีเด่นระดับเขต เนื่องในวันอาสาสมัครสาธารณสุขแห่งชาติประจําปี 2560 เร่งพัฒนา อสม.ยุคไทยแลนด์ 4.0 เป็นนักจัดการสุขภาพชุมชน
วันนี้ (20 มีนาคม 2560) ที่ โรงแรมปรินซ์พาเลซ มหานาค กทม.ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขเปิดงานวันอาสาสมัครสาธารณสุขแห่งชาติ ประจําปี 2560 เพื่อเชิดชูเกียรติและมอบรางวัลแก่ อสม.ดีเด่น องค์กร อสม.สร้างสุขภาพดีเด่นระดับเขต ทีมสนับสนุน อสม. ดีเด่นระดับชาติ นอกจากนี้ยังมีพิธีประกาศเจตนารมณ์การทํางานของ อสม.ในปี 2560“อสม.ยุค 4.0 ชวนคนเลิกบุหรี่ ลดภัยโรคหัวใจและหลอดเลือด เทิดไท้องค์ราชัน”รวมทั้งพิธีลงนามบันทึกข้อตกลงความร่วมมือการพัฒนาศักยภาพเครือข่ายอาสาสมัครสาธารณสุขประจําหมู่บ้านด้านส่งเสริมการคุ้มครองผู้บริโภคระหว่างอธิบดีกรมสนับสนุนบริการสุขภาพกับเลขาธิการคณะกรรมการคุ้มครองผู้บริโภค
ศ.คลินิก เกียรติคุณ นพ.ปิยะสกล กล่าวว่า รัฐบาลและกระทรวงสาธารณสุข ภายใต้การนําของพลเอกประยุทธ์ จันทร์โอชา นายกรัฐมนตรี ได้ตระหนักและให้ความสําคัญอย่างยิ่งต่อระบบบริการสุขภาพภาคประชาชน โดยเฉพาะอาสาสมัครสาธารณสุขประจําหมู่บ้าน(อสม.) ถือเป็นหัวใจสําคัญต่อระบบสุขภาพ ในปี 2560 ได้มีนโยบายในการยกระดับคุณภาพบริการทางด้านสาธารณสุขและสุขภาพของประชาชน การวางรากฐานพัฒนา และเสริมความเข้มแข็งให้แก่การบริการด้านสาธารณสุขให้ทั่วถึง มีคุณภาพและประสิทธิภาพ เพิ่มการเข้าถึงบริการสุขภาพขั้นพื้นฐาน โดยเร่งรัดพัฒนาศักยภาพ อสม.ในยุคไทยแลนด์ 4.0 เป็นนักจัดการสุขภาพชุมชน ส่งเสริม และสนับสนุนให้เกิดการมีส่วนร่วมของประชาชน ในการพึ่งพาตนเองด้านสุขภาพ สร้างการเรียนรู้ เพื่อให้เกิดเครือข่ายการดําเนินงานที่เข้มแข็งและยั่งยืน และเป็นกําลังเสริมภาคประชาชนที่เข้มแข็ง ร่วมกับทีมหมอครอบครัว
นอกจากนี้ อสม. ยังทําหน้าที่เป็นพี่เลี้ยงให้กับอาสาสมัครประจําครอบครัว(อสค.) ปฏิบัติหน้าที่ได้ ในทุกชุมชน ทุกหมู่บ้าน และทุกตําบลทั่วประเทศ เพื่อดูแลสุขภาพประชาชนทุกครอบครัวทุกกลุ่มวัย ซึ่ง อสม.ยุคใหม่ ต้องรู้ทันภัยเสี่ยงสุขภาพ ปฏิบัติตัวเป็นแบบอย่างที่ดี เป็นแกนนําด้านการปรับเปลี่ยนพฤติกรรมสุขภาพ เช่น โครงการ 3 ล้าน 3 ปีเลิกบุหรี่ทั่วไทย เทิดไท้องค์ราชัน นับเป็นแบบอย่างที่ดี เพราะบุหรี่เป็นสาเหตุของโรค ที่เป็นอันตรายต่อสุขภาพ อาทิ โรคถุงลมโป่งพอง มะเร็ง โรคหัวใจและหลอดเลือด ดังนั้น อสม. ในยุคไทยแลนด์ 4.0 จะมีการใช้เทคโนโลยีเป็นเครื่องมือในการทํางาน เป็นสื่อกลางในการสื่อสาร ในการประสานงานกับทุกภาคส่วนได้อย่างรวดเร็วมีประสิทธิภาพมากยิ่งขึ้น
ด้านนายแพทย์วิศิษฎ์ ตั้งนภากร อธิบดีกรมสนับสนุนบริการสุขภาพกล่าวว่า ในปี 2560 มี อสม. ที่มีผลงานดีเด่นเข้ารับรางวัล 826 คน ได้แก่ อสม.ดีเยี่ยมอย่างยิ่ง 3 คน อสม.ดีเยี่ยม 11 คน อสม.ดีเด่นระดับชาติปี 2559 จํานวน 13 คน อสม.ดีเด่น ระดับชาติ ปี 2560 จํานวน 15 คน อสม.ดีเด่น ระดับภาค 30 คน อสม.ดีเด่นระดับเขตบริการสุขภาพ 80 คน อสม.ดีเด่นระดับจังหวัด 610 คน รางวัลองค์กรอสม.สร้างสุขภาพดีเด่น ระดับเขต 36 รางวัล ทีมสนับสนุน อสม.ดีเด่นระดับชาติ 15 ทีม และรางวัล อสม.ชวนคนเลิกบุหรี่สําเร็จ ดีเด่นระดับเขต 17 คน
รัฐบาลไทย-ข่าวทำเนียบรัฐบาล-ก.ท่องเที่ยวฯ เชิญ 13 สาขาวิชาชีพ สภาอุตสาหกรรมท่องเที่ยวร่วมหารือมาตรการเยียวยา เพื่อขับเคลื่อนเศรษฐกิจหลังโควิด-19 [กระทรวงการท่องเที่ยวเเละกีฬา]
วันพฤหัสบดีที่ 21 พฤษภาคม 2563
ก.ท่องเที่ยวฯ เชิญ 13 สาขาวิชาชีพ สภาอุตสาหกรรมท่องเที่ยวร่วมหารือมาตรการเยียวยา เพื่อขับเคลื่อนเศรษฐกิจหลังโควิด-19 [กระทรวงการท่องเที่ยวเเละกีฬา]
ก.ท่องเที่ยวฯ เชิญ 13 สาขาวิชาชีพ สภาอุตสาหกรรมท่องเที่ยวร่วมหารือมาตรการเยียวยา เพื่อขับเคลื่อนเศรษฐกิจหลังโควิด-19
จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ส่งผลกระทบโดยตรงต่อภาคอุตสาหกรรมท่องเที่ยวและเศรษฐกิจในประเทศไทยเป็นอย่างมาก กระทรวงการท่องเที่ยวและกีฬา ในฐานะหน่วยงานหลักในการส่งเสริมและสนับสนุนอุตสาหกรรมการท่องเที่ยวของไทยเล็งเห็นความสําคัญในการให้ความช่วยเหลือเยียวยาผู้ประกอบการด้านการท่องเที่ยว เพื่อให้สามารถรักษาขีดความสามารถในการแข่งขันด้านการท่องเที่ยวของไทยให้คงอยู่ และมีความพร้อมในการขับเคลื่อนเศรษฐกิจของไทยต่อไปภายหลังวิกฤตไวรัสสิ้นสุด
วันนี้เวลา 09.30 น. นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานการประชุมหารือด้านมาตรการการเงินและการคลังเพื่อช่วยเหลือผู้ประกอบการด้านการท่องเที่ยว ณ ห้องประชุมกระทรวงการท่องเที่ยวและกีฬา ถนนราชดําเนินนอก โดยมีผู้บริหารในสังกัดกระทรวงการท่องเที่ยวและกีฬา ผู้บริหารจากกระทรวงการคลัง และหน่วยงานที่เกี่ยวข้อง พร้อมด้วยผู้แทนจาก 13 สาขาวิชาชีพ สมาชิกสภาอุตสาหกรรมท่องเที่ยว
แห่งประเทศไทยเข้าร่วมประชุม
รมว.พิพัฒน์ เปิดเผยว่า "เพื่อให้ประเทศไทยสามารถรักษาขีดความสามารถในการแข่งขันด้านการท่องเที่ยวให้คงอยู่ และมีความพร้อมในการขับเคลื่อนเศรษฐกิจของไทยต่อไปภายหลังวิกฤตไวรัสสิ้นสุด กระทรวงการท่องเที่ยวและกีฬาจึงได้มีคําสั่งแต่งตั้งคณะกรรมการแก้ไข เยียวยา และฟื้นฟูผู้เกี่ยวข้องกับอุตสาหกรรมท่องเที่ยวและอุตสาหกรรมกีฬา ตลอดจนผู้ที่เกี่ยวข้องในวงการท่องเที่ยวและกีฬาที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)